Γιώργος και Ελένη Μανέτα

Ο Γιώργος Μανέτας (Αθήνα 1937- 2014 ) και η Ελένη Κομίλη-Μανέτα (Μυτιλήνη 1939 - σήμερα είναι Έλληνες αρχιτέκτονες, απόφοιτοι του Εθνικού Μετσόβιου Πολυτεχνείου. Από το 1973 συνεργάζονται ως ζευγάρι και αναλαμβάνουν ιδιωτικά έργα, κυρίως μελέτες μονοκατοικιών και συγκροτημάτων κατοικιών. Συμμετείχαν στην έκθεση Europalia 85, στο Pavilion de l’ Arsenal Paris, Panoramas Europeens(2001), στην έκθεση 20th Century Architecture, Greece στο Deutsches Architectur Museum της Φρανκφούρτης(1999) και στη 10η Διεθνή Έκθεση Αρχιτεκτονικής, Μπιενάλε Βενετίας (2006). Έργα τους έχουν δημοσιευτεί στα Αρχιτεκτονικά Θέματα, όπου έγινε δημοσίευση αφιερώματος στα 30 χρόνια δουλειάς τους καθώς επίσης και στα Θέματα Χώρου και Τεχνών.

 Γεννήθηκε στην Αθήνα, στη συνοικία Κυπριάδου, το 1937. Παράλληλα με τις γυμνασιακές σπουδές εργάστηκε ως μηχανοξυλουργός στο εργοστάσιο του πατέρα του, Αλέξανδρου Μανέτα, και βοηθός στο ξυλογλυπτικό εργαστήριο του Φάνη Νομικού. Την περίοδο 1955-1956 ήταν ακροατής στην Ανωτάτη Σχολή Καλών Τεχνών. Με παρότρυνση του Γιάννη Μόραλη σπούδασε αρχιτεκτονική στο Εθνικό Μετσόβιο Πολυτεχνείο την περίοδο 1957-1962. Κατά τη διάρκεια των σπουδών του στο Εθνικό Μετσόβιο Πολυτεχνείο εργάστηκε ως βοηθός στα γραφεία των αρχιτεκτόνων Θ. Βαλεντή,Ν. Βαλσαμάκη, Ι. Λιάπη, και Ι. Δεσποτόπουλου. Την περίοδο 1966-1973 συνεργάστηκε με τον αρχιτέκτονα Ι. Βικέλα, ενώ από το 1973 συνεργάζεται με τη γυναίκα του Ελένη Κομίλη-Μανέτα και αναλαμβάνουν ιδιωτικά έργα, κυρίως μελέτες μονοκατοικιών και συγκροτημάτων κατοικιών. Συμμετείχαν στην έκθεση Europalia 85, στο Pavilion de l’ Arsenal Paris, Panoramas Europeens(2001), στην έκθεση 20th Century Architecture, Greece στο Deutsches Architectur Museum της Φρανφούρτης(1999) και στη 10η Διεθνή Έκθεση Αρχιτεκτονικής, Μπιενάλε Βενετίας (2006). Έργα τους έχουν δημοσιευτεί στα Αρχιτεκτονικά Θέματα, όπου έγινε δημοσίευση αφιερώματος στα 30 χρόνια δουλειάς τους καθώς επίσης και στα Θέματα Χώρου και Τεχνών. Γεννήθηκε στη Μυτιλήνη το 1939. Σπούδασε στο Εθνικό Μετσόβιο Πολυτεχνείο από το 1958 ως το 1963. Την περίοδο 1963-1964 εργάστηκε στο αρχιτεκτονικό γραφείο του Ι. Βικέλα, από το 1964 ως το 1967 στο υπουργείο Δημοσίων Έργων, στην Υπηρεσία Οικισμού, στη Διεύθυνση Εργατικής Κατοικίας. Από το 1967 ως το 1970 συνεργάστηκε με τον αρχιτέκτονα Α. Τρεπεκλή για τη μελέτη και την κατασκευή του ξενοδοχείου Eretria Beach στην Εύβοια. Την περίοδο 1971-1973 εργάστηκε και πάλι στο γραφείο του Ι. Βικέλα και από το 1973 συνεργάζεται με τον σύζυγό της Γιώργο Μανέτα. Οι λιτές κατασκευές των Μανέτα διέπονται από άριστη κατασκευαστική λογική, ενώ δείχνουν μια ασυνήθιστη προσοχή στην κατασκευαστική τελειότητα, στην επιμονή στον κάνναβο και στον πειραματισμό με σύγχρονα υλικά. Στις κατασκευές τους υιοθετούν ως υλικά τα απλά επιχρίσματα, την πέτρα, το σίδηρο και τα έντονα καθαρά χρώματα που τονίζουν και αναδεικνύουν τις αρχιτεκτονικές λεπτομέρειες. Τρία βασικά χρώματα αναγνωρίσιμα του γραφείου είναι το κόκκινο, το κίτρινο και το μπλε. Η αρχιτεκτονική τους πιστή στην οριζοντιότητα, αναζητεί λύσεις με την ανάπτυξη και τη διαδοχή όγκων στο έδαφος, χωρίς αυτό να αποκλείει, κατά περίπτωση, την ενσωμάτωση ορισμένων ευδιάκριτων κάθετων στοιχείων με συνδυασμό όγκων σε διαφορετικά επίπεδα. Στην αρχιτεκτονική τους βρίσκεται εμβόλιμη όλη η καταξιωμένη προϊστορία της νεωτερικότητας, εκείνη που οι Μανέτα αναγνωρίζουν ως «παράδοση», έχοντας δεχτεί επιρροές από πλήθος αρχιτεκτόνων, όπως των «δασκάλων» του μοντερνισμού Le Corbusier και Mies Van Der Rohe, των ρώσων σουπρεματιστών (Malevich), των ολλανδών του De Stijl (Rietvelt) και πολλών ακόμα. Το μεγαλύτερο μέρος του έργου τους εξελίσσεται κυρίως στα προάστια της Αθήνας. Τριώροφη πολυκατοικία στην οδό Μαντζάρου, Π. Ψυχικό (1974) Συγκρότημα δύο τριώροφων πολυκατοικιών στις οδούς Παπαναστασίου και Παλαμά, Π. Ψυχικό (1978) Μονοκατοικία στην οδό Καραϊσκάκη, Κηφισιά (1978) Πολυκατοικία στην οδό Νικολάου Πλαστήρα, Πευκη (1982) Συγκρότημα τριώροφης πολυκατοικίας και δύο μονοκατοικιών στην οδό Εμμ. Μπενάκη, Π. Ψυχικό (1983) Συγκρότημα κατοικιών στις οδούς Πεύκων και Πεντέλης, Κηφισιά (1988) Συγκρότημα κατοικιών στην οδό Χ. Τρικούπη, Κηφισιά (1989) Κτίριο Γραφείων στις οδούς Κηφισίας και Γράμμου, Μαρούσι (1990) Πολυκατοικία στην οδό Πεντέλης, Κηφισιά (1991) Συγκρότημα πέντε διώροφων κατοικιών στην οδό Διαδόχου Παύλου, Π, Ψυχικό (1995) Πολυκατοικία στην οδό Λευκάδος, Μαρούσι (1998) Συγκρότημα τεσσάρων διωρόφων κατοικιών στην οδό Ανεμώνης, Ν. Ερυθραία (1999) Πολυκατοικία στη Γλυφάδα (1999) Αρχιτεκτονικά Θέματα 29/1995 (Αφιέρωμα στους Γ. και Ε. Μανέτα) Αρχιτεκτονικά Θέματα 45/2011 Θέματα Χώρου και Τεχνών 8/1977 Συνοδευτικό λεύκωμα της έκθεσης «Γιώργος και Ελένη Μανέτα», Ελληνικό Ινστιτούτο Αρχιτεκτονικής, Μάιος-Ιούνιος 2010, Δημήτρης Φιλιππίδης, «Νεοελληνική Αρχιτεκτονική», Εκδόσεις Μέλισσα 1984 ΕΡΤ, Από τον Καλλικράτη στον Καλατράβα, Η εξέλιξη της Πολυκατοικίας